
AVIZ
asupra propunerii legislative privind repunerea în termen a înlesninirilor la plată a obligaţiilor fiscale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind repunerea în termen a înlesninirilor la plată a obligaţiilor fiscale, trimisă cu adresa nr. Pl.x- 601 din 18 septembrie 2007 şi înregistrată sub nr. 31/990 din 19.09.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins propunerea legislativă în şedinţa din 11 septembrie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 4 octombrie 2007.


Membrii Comisiei au examinat propunerea legislativă supusă avizării, expunerea de motive, avizul negativ al Consiliului Legislativ cu nr. 556/2.05.2007 precum şi Punctul de vedere al Guvernului cu nr. 1020 din 08.05.2007 prin care susţine adoptarea iniţiativei legislative.
  

În urma dezbaterilor, membrii Comisiei, au constatat că în conformitate cu dispoziţiile art. II din Ordonanţa de urgenţă a Guvernului nr. 26/2005, înlesnirile la plată acordate până la data intrării în vigoare a acestei ordonanţe de urgenţă se vor derula potrivit dispoziţiilor legale în vigoare la data acordării. Ca urmare a acestei dispoziţii debitorii au beneficiat, în continuare, şi după abrogarea Ordonanţei de urgenţă a Guvernului nr. 40/2002, de facilităţile create prin acestea, astfel că repunerea în vigoare nu se motivează pe fond.
Faţă de cele constatate, membrii Comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor ordinare.
                              PREŞEDINTE,                  SECRETAR,
                             Sergiu  Andon                      George Băeşu
Consilier

